Frater A[mandus], dictus abbas Pruliacensis, universis Christi fidelibus presentes litteras inspecturis in Domino salutem. Noverit universitas vestra quod dominus noster Philippus, illustris Francorum rex, latronem, sanguinem, bannum et omnam aliam terrenam justiciam habet in domo illa de Grevia, quam nos emimus a Suggerio et Helluino, canonicis beate Marie Parisiensis, et Th......., fratre ipsorum et sorore eorumdem, neque nos perquiremus per nos seu per alium aliquem quod justicia domini regis minuatur, nec in hospite, qui in eadem domo manebit, nec in aliis rebus. Et ut hoc firmum habeatur in posterum ad perpetue stabilitatis firmitatem, presentem paginam sigilli nostri munimine roboramus. Actum anno gracie millesimo ducentesimo undecimo, mense maio.